শংকর কুমার দে ॥ সাবেক প্রধানমন্ত্রী বর্তমান বিরোধীদলীয় নেতা বিএনপির চেয়ারপার্সন বেগম জিয়ার বড় ছেলে বিএনপির সিনিয়র ভাইস চেয়ারম্যান তারেক রহমান ২১ আগস্ট গ্রেনেড হামলা মামলায় আদালতে উপস্থিত না থাকলে সে ৰেত্রে তার অনুপস্থিতিতেই বিচার অনুষ্ঠিত হবে। আদালতে বিচার চলাকালে তার স্থায়ী ও অস্থায়ী মালামাল ক্রোক করা হতে পারে। সম্পূরক চার্জশীটে পলাতক দেখানো হয়েছে তারেক রহমানকে। তারেক রহমানকে দেশে ফিরিয়ে আনার জন্য তার নাম আন্তর্জাতিক পুলিশ সংস্থা ইন্টারপোলের সহায়তা চেয়ে সংস্থার কাছে পাঠানো হচ্ছে। তারেক  রহমান ব্রিটেনে কি স্ট্যাটাসে অবস্থান করছেন সে ব্যাপারেও খোঁজখবর নেয়া হচ্ছে। এ ছাড়া তারেককে ফেরত পাঠানোর জন্য ব্রিটিশ সরকারের কাছে অনুরোধ জানানো হবে। এ খবর সরকারের উচ্চ পর্যায় সূত্রের।  তারেক রহমানের বিরুদ্ধে ২১ আগস্ট গ্রেনেড হামলা-মামলায় ওয়ারেন্ট জারি করা হয়েছে। ওয়ারেন্ট জারির পর তিনি আদালতে বিচারের সময় পলাতক হিসেবে চিহ্নিত হবেন। তিনি স্বেচ্ছায় আদালতে এসে আত্মসমর্পণ করবেন নাকি পলাতক হিসেবে থেকে যাবেন সে ব্যাপারে সংশিস্নষ্ট পৰ থেকে এখনও চূড়ান্ত সিদ্ধান্ত নেয়ার খবর পাওয়া যায়নি। স্বেচ্ছায় আদালতে আত্মসমর্পণ  না করলে তাকে ব্রিটেন থেকে ফিরিয়ে আনার জন্য ব্রিটিশ সরকারের কাছে অনুরোধ ও আনত্মর্জাতিক পুলিশ সংস্থা ইন্টারপোলের সহায়তা চাওয়ার বিষয়টি সক্রিয় বিবেচনাধীন আছে। তারেক রহমান স্বেচ্ছায় ফিরে না আসলে কিংবা তাকে বিচারের সময়ে ফিরিয়ে আনা না গেলে সেৰেত্রে তার অনুপস্থিতিতেই বিচার অনুষ্ঠিত হবে। আদালতে তার অনুপস্থিতিতে বিচার অনুষ্ঠিত হলে সরকার পৰ থেকে মালামাল ক্রোকের আবেদন জানানো হতে পারে।  উল্লেখ করা যেতে পারে, ২১ আগস্ট গ্রেনেড হামলা মামলার আসামিদের মালামাল ক্রোক করা শুরম্ন হয়েছে। ২১ আগস্ট গ্রেনেড হামলা-মামলায় জজ মিয়া  নাটকের কুশীলবদের অন্যতম সিআইডির এএসপি মুন্সি আতিকুর রহমান ও হানিফ পরিবহনের মালিক হানিফের বাড়ির মালামাল ক্রোক করা হয়েছে। পর্যায়ক্রমে পলাতক আসামিদের মালামাল ক্রোক করার উদ্যোগ নেয়া হচ্ছে বলে জানা গেছে।  ওয়ান ইলেভেনের সময় তারেক রহমান গ্রেফতার হওয়ার পর এক ডজনের বেশি দুর্নীতি ও অনিয়মের মামলা মাথায় নিয়ে প্যারোলে মুক্তি পেয়ে চিকিৎসার উদ্দেশ্যে ব্রিটেনে যান ২০০৮ সালে। তিনি ব্রিটেনে থাকাকালেই তাকে বিএনপির সিনিয়র ভাইস চেয়ারম্যান নির্বাচিত করা হয়। তারেক রহমান ব্রিটেনে কি স্ট্যাটাসে অবস্থান করছেন সে ব্যাপারেও  খোঁজখবর নিচ্ছে সরকার। তারেক রহমান ব্রিটেনে কোন্ ধরনের ভিসায় অবস্থান করছেন সে ব্যাপারে সরকারের কাছে নানা ধরনের তথ্য রয়েছে। এ সব তথ্যের মধ্যে তিনি শিৰা ভিসায় আছেন বলে খবর থাকলেও আবার সরকারের সংশিস্নষ্ট মহলে বলা হয়েছে, তিনি ব্রিটেনে রাজনৈতিক আশ্রয় প্রার্থনা করেছেন। সরকারের কাছে এ খবরও আছে, তিনি প্রাইভেট হেলথ কেয়ার ভিসায় আছেন। তারেক রহমান ব্রিটেনে কোন্ ধরনের স্ট্যাটাসে অবস্থান করছেন সরকারের পৰ থেকে তা জানার উদ্যোগ নেয়া হয়েছে।  ২০০৪ সালে ২১ আগস্ট গ্রেনেড হামলা-মামলায় সিআইডি যে ৩০ জনের নামে গত ৩ জুলাই আদালতে  সম্পূরক চার্জশীট দাখিল করেছে তাতে তারেক রহমানকে মূল পরিকল্পনাকারী ও হাওয়া ভবনে বসে ষড়যন্ত্র করে এ হামলা চালানোর কথা উলেস্নখ করা হয়েছে। ওই গ্রেনেড হামলায় রাষ্ট্রপতির স্ত্রী আওয়ামী লীগের কেন্দ্রীয় নেত্রী আইভি রহমানসহ ২৪ জন নিহত ও তিন শতাধিক আহত হয়েছেন। তৎকালীন বিরোধীদলীয় নেতা বর্তমান প্রধানমন্ত্রী শেখ হাসিনাকে হত্যার উদ্দেশ্যে গ্রেনেড হামলা চালানো হয়। সিআইডি আদালতে সম্পূরক চার্জশীট দাখিলের পর তারেক রহমানসহ ১৮ পলাতক আসামির বিরম্নদ্ধে গ্রেফতারি পরোয়ানা জারি করা হয়। গ্রেফতারি পরোয়ানা জারি করার পর পুলিশের সাবেক  আইজিপি শহুদুল হক, আশরাফুল হুদা, খোদা বঙ্ চৌধুরী, গ্রেনেড হামলার জজ মিয়া নাটকের কুশীলব সিআইডির এসপি রম্নহুল আমিন, এএসপি মুন্সি আতিকুর রহমান, এএসপি আবদুর রশীদ আদালতে আত্মসমর্পণ করার পর তাদের আদালত জামিন নামঞ্জুর করে কারাগারে পাঠিয়েছে।  স্থানীয় সরকারমন্ত্রী আওয়ামী লীগের সাধারণ সম্পাদক সৈয়দ আশরাফুল ইসলাম বলেছেন, তারেক রহমানকে বিচারের মুখোমুখি করতে সরকার পৰ সব ব্যবস্থাই নেবে।  সরকারের উচ্চ পর্যায়ের সূত্রে জানা গেছে, তারেক রহমানকে ব্রিটেন থেকে দেশে ফিরিয়ে আনার জন্য বন্দী বিনিময় চুক্তির আওতায় ওয়ারেন্টের  আসামি হিসেবে তাকে দেশে ফেরত পাঠানোর ব্যাপারে সরকারের পৰ থেকে ব্রিটিশ সরকারের কাছে অনুরোধ জানানোর উদ্যোগ নেয়া হবে। তারেক রহমান যদি স্বেচ্ছায় আদালতে আত্মসমর্পণ না করেন কিংবা তাকে আনতে বাধা অথবা বিলম্ব ঘটে তা হলে তার অনুপস্থিতিতেই ২১ আগস্ট গ্রেনেড হামলা-মামলার বিচার কার্য অনুষ্ঠিত হবে।  (The Daily Janakantha)